7. ΝΟΜΟΣ υπ' αριθ. 73 της 23/24 Δεκ. 1944 Περί ρυθμίσεως του τρόπου εκδόσεως και κυκλοφορίας των εφημερίδων. Ο Νόμ. 73/1944 κατηργήθη δια του άρθρ. 100 Ν.Δ. 346/1969 (ανωτ. σελ. 318,04). Το άρθρ. 4 αυτού επανήχθη εν ισχύϊ δια του άρθρ. 2 (περιπτ. δ) Νομ. 10/1975 (ανωτ. σελ. 318,05). Άρθρ.4.-Το Υφυπουργείον Τύπου και Διαφωτίσεως δύναται δι' αποφάσεώς του να καθορίζη εκάστοτε 1)την τιμήν πωλήσεως των εφημερίδων, 2)το σχήμα αυτών, 3)το ανώτατον όριον της ημερησίας εκτυπώσεώς των, ως και τον τρόπον ελέγχου της τηρήσεως του ανωτάτου τούτου ορίου, 4)την κατανομήν των δικαιωμάτων επί της τιμής πωλήσεως των εφημερίδων (εκδοτών, πρακτορεύσεως, εφημεριδοπωλών και Ταμείων Κοινωνικής Προνοίας), 5)τον τρόπον της κυκλοφορίας εις το κοινόν των εφημερίδων και την οργάνωσιν της πρακτορεύσεως των εφημερίδων και 6) (την διατήρησιν ή μη της Κυριακής αργίας). Το εδάφ. 6 κατηργήθη δια του άρθρ. 3 Νόμ. 117/1945.

[Source: greek_legal_code_raptarchis | Tokens: 782]